text: Президентът: Промени в Конституцията – да, но след сериозни дебати -
  HomeНовиниБългарияПрезидентът: Промени в Конституцията – да, но след сериозни дебати
  За промяна в Конституцията след широк политически и професионален дебат(и) се обяви президентът Росен Плевнелиев. Той обаче беше категоричен, че е недопустимо основният закон да се променя само защото един политик е решил "предизборно да отиграе ситуацията", съобщи БНР.
  Държавният глава е направил своя коментар след конференция, посветена на индивидуалната конституционна жалба. Плевнелиев участва във форума заедно с вицепрезидента Маргарита Попова.
  Президентът и вицепрезидентът видяха във възможността за индивидуална конституционна жалба възможен положителен ефект. За Маргарита Попова това е възможност за реформиране и на самия Конституционен съд, а за държавния глава – още една възможност гражданите да могат защитават своите законни права и свободи. Конституцията не трябва да се променя от днес за утре – особено защото един политик е решил предизборно да отиграе ситуацията, каза Плевнелиев.
  До края на деня ще станат ясни мотивите, с които Росен Плевнелиев наложи вето над Изборния кодекс. Президентът отказа подробности по тях, но уточни, че те отразяват неговите позиции, изразявани в периода, в който се гласуваше законът.
  БНР съобщи, че по неофициална информация, подалият оставка шеф на НСО Тодор Коджейков щял да стане съветник на президента.